La Val

La Val (por todësch: Wengen, por talian: La Valle) é n comun dla Val Badia tla Provinzia autonoma de Balsan.

La Val é le comun cun la perzentuala plü alta d'abitanc che baia ladin de döta la Ladinia (le 97,67%). L'inom La Val (Wengen) ciafun por le pröm iade te n documënt dl 1237 sciöche "in Valle", te un dl 1254 sciöche "Twenge", dedo sciöche "Villa in Wenge" te un dl 1296.

Le comun confina cun le Parch natural Fanes - Senes - Braies.

Le comun é despartí sö te döes fraziuns prinzipales: "La Val zënter" y Pidrô. Na particolarité urbanistica dl paisc é les viles che é  despartides fora sura döta la contrada.

L'economia de chësc comun se basëia prinzipalmënter sön le artejanat, en pert ince söl turism de sajun.

 Referimënc tla leteratöra ladina 
page=59|left|100px|thumb
L' Orco da La Val. (Tita Alton)

Val d' extra mëssi bele avëi chi da La Val; insciö ái 'ci döt n ater Orco co nos atri Ladins. L' Orco da La Val dess propi avëi val' de te' co l' Orco fora en Boemia. Ël á n ri natural y jënt se le tëm scialdi por sües scecades. Les patrones da La Val á pa tres da se lamenté, porcí ch' ël é tan onert: ël les sceca 'cër i ponjins y les iarines y les alces, 'cër la pëgna y le furn da pan, 'cër la ciamena dal lat y le lavé guant y plijé la tëra: al é pa propi na meseria. Le piec él por chi ch' é söl iade, sc' ëi ne ciara ci ch' ai fej.
Te na ota él mudé le bel tëmp en cialvara y plöia, d' invern spo tirel pa nëi tles strades, ch' an ne les vëiga plü y toma söla dlacia; te chëra aldon l' Orco fora de bosch che se la rí dadalt. Madër te na ota, an ne sá co, eson fora de strada y rabiëia incërch, an ne sá olá, por crëps y barantli; an se stancia döta la nöt y da doman eson söl vedl post co da sëra.

Vocabolar dl ladin leterar
page=550|left|100px|thumb
La Val 6 1819 la Val (PezzeiJF, GMiribung1819-2010:200) 
gad. La Val Badia La Val fod. La Val amp. La Valle LD La Val
topon. 
paese e comune nella val badia centrale (gad. DLS 
2002, fod. Ms 2005, amp. DLS 2002, LD DLS 2002) Ⓘ La 
Valle Ⓓ Wengen ◇ a) Tö t’as schivé dai poc / y dal ce da 
müsc, chël burt cotal / y por chësc aste l’eminënza / tra i 
scolars da La Val. Tö t has schive dai potsch / E dal tgië 
da müsch, käll burt cotal / Ë por käscht aste l’eminenza / 
Tra i scolari dala Val. PezzeiJF, GMiribung1819-2010:200 
(Badia); b) O plaies o valch ater bur mal söla pel / varësc 
döt a Rumestluns da La Val! O plaies o valch ater bur mal 
söla pel / varësc düt a Romostluns da La Val! PescostaC, 
BonesEghes1858-1994:229 (Badia).

Galaria dales fotografies

Categoria:Comuns dla provinzia de Bulsan
Categoria:Comuns dl Trentin-Südtirol